ai4bharat/Pralekha huggingface dataset:
મંત્રીમંડળ
મંત્રીમંડળે એનટીપીસી લિમિટેડની નિર્માણાધીન પરિયોજનાઓ અંતર્ગત ગૃહ રાજ્યને વધુ વીજળીની ફાળવણી કરવા અંગેની દરખાસ્તને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે આજે એનટીપીસી લીમીટેડના તેલંગાણા સુપર થર્મલ પાવર પ્રોજેક્ટ  વડે ઉત્પાદિત 85 ટકા વીજળી તેલંગાણા સરકારને આપવાની મંજૂરી આપી દીધી છે. આ સાથે જ એનટીપીસી લીમીટેડની સહાયક કંપની પત્રાતું વિદ્યુત ઉત્પાદન નિગમ લીમીટેડના પત્રાતું થર્મલ પાવર સ્ટેશનની વિસ્તૃત પરિયોજના વડે 85 ટકા વીજળી ઝારખંડ સરકારને આપવા માટે વિદ્યુત મંત્રાલયને મંજૂરી આપી દીધી છે.
વિગતો:
બંને પરિયોજનાઓ બે તબક્કામાં શરુ કરવામાં આવી રહી છે. તેલંગાણા સુપર થર્મલ પાવર પ્રોજેક્ટ પેડાપલ્લી જીલ્લાના રામાગુંડમમાં અને પત્રાતું થર્મલ પાવર સ્ટેશન ઝારખંડના રામગઢ જીલ્લાના પત્રાતુંમાં સ્થાપવામાં આવશે. TSTPPના પ્રથમ તબક્કામાં બે એકમો હશે જેમાંથી પ્રત્યેકની ક્ષમતા 800 મેગાવોટની રહેશે. પત્રાતું થર્મલ પાવર સ્ટેશનમાં પ્રથમ તબક્કામાં ત્રણ એકમો હશે જેમાંથી દરેકની ક્ષમતા 800 મેગાવોટની હશે જ્યારે બીજા તબક્કામાં બે એકમો હશે જેમાંથી દરેકની ક્ષમતા 800 મેગાવોટની હશે.
આંધ્રપ્રદેશ પુનર્ગઠન કાયદા, 2014 ટીપીસીને તેલંગાણા રાજ્યમાં 4000 મેગાવોટની ક્ષમતાવાળી વિદ્યુત સુવિધા સ્થાપિત કરવાનો અધિકાર આપે છે કે જેનો ઉલ્લેખ કાયદાના તેરમાં પરિશિષ્ટમાં કરવામાં આવ્યો છે.
પીટીપીએસ વિસ્તરણ યોજના માં 85% વીજળીની ફાળવણી એ ઝારખંડ સરકાર અને એનટીપીસીની વચ્ચે પીટીપીએસની 4000 મેગાવોટની ક્ષમતાના વિસ્તૃતીકરણ માટે સંયુક્ત સાહસ સંધિની પ્રાથમિક શરત હતી.
વર્તમાન સમયમાં, બંને પરિયોજનાઓનો પ્રથમ તબક્કો નિર્માણાધીન છે. તેલંગાણા સુપરથર્મલ પાવર પ્રોજેક્ટના 2020-21ના ત્રીજા ત્રિમાસમાં ચાલુ થઇ જવાની શક્યતા છે. 29.01.2016ના રોજ મંજૂરી મેળવેલ રોકાણ અનુસાર તેલંગાણા સુપર થર્મલ પાવર પ્રોજેક્ટ નો સાંકેતિક સમાપ્તિ ખર્ચ 11811.26 કરોડ રૂપિયા છે જેમાંથી 1849 કરોડ રૂપિયાની રકમ માર્ચ 2018 સુધીમાં ખર્ચ કરી દેવામાં આવી છે.
વધુમાં, પત્રાતું સુપર થર્મલ પાવર સ્ટેશનનો પ્રથમ તબક્કો 2022-23ના ચોથા ત્રિમાસ દરમિયાન શરુ થઇ જવાની શક્યતા છે. 30.10.2017ના રોજ મંજૂરી પ્રાપ્ત કરેલ રોકાણ અનુસાર, પીટીપીએસ વિસ્તૃત પરિયોજનાનો સાંકેતિક સમાપ્તિ ખર્ચ 18668 કરોડ રૂપિયા છે જેમાંથી માર્ચ 2018 સુધીમાં 247.66 કરોડ રૂપિયાનો ખર્ચ કરી દેવામાં આવ્યો છે.
અસરો:
ટીએસટીપીઆર તરફથી તેલંગાણા રાજ્યને વીજળીની વધુ ફાળવણી એ બાબતની ખાતરી કરશે કે કેન્દ્ર સરકારે આંધ્રપ્રદેશના પુનર્ગઠનના તેરમાં પરિશિષ્ટ અનુસાર અનુગામી રાજ્યમાં વીજળીની સ્થિતિમાં સુધારો લાવવામાં મદદરૂપ સાબિત થશે. તે તમામને વીજળી ઉપલબ્ધ કરાવવાના સરકારના મિશનમાં ઉપયોગી સાબિત થશે.
J.Khunt/RP
(Visitor Counter : 134
નાણા મંત્રાલય
નાણાં મંત્રીએ આજે રાષ્ટ્રીય રાજધાનીમાં આયોજિત જીએસટી કાઉન્સિલની 35મી બેઠકની અધ્યક્ષતા કરી;
કાઉન્સિલે નેશનલ એન્ટિ-પ્રોફિટીઅરિંગ ઑથોરિટીની મુદ્દત 2 વર્ષ લંબાવવા સહિત વિવિધ મહત્ત્વપૂર્ણ નિર્ણયો લીધા
જીએસટી કાઉન્સિલની 35મી બેઠક નવી સરકારે શપથ લીધા પછીની કાઉન્સિલની પ્રથમ બેઠક હતી. આ બેઠક સૌહાર્દપૂર્ણ અને વ્યવસાયિક રીતે યોજાઈ હતી.
બેઠકની શરૂઆતમાં કાઉન્સિલ દ્વારા જીએસટી કાઉન્સિલનાં ભૂતપૂર્વ અધ્યક્ષ અરુણ જેટલીની ઉત્કૃષ્ટ ભૂમિકાની નોંધ લેતો એક ઠરાવ પસાર કરવામાં આવ્યો હતો અને એમાં જીએસટી કાઉન્સિલમાં એમનાં ઉત્કૃષ્ટ પ્રદાનની પ્રશંસા કરવામાં આવી હતી અને તેમનો આભાર વ્યક્ત કરવામાં આવ્યો હતો, જેનાં પરિણામે જીએસટી અત્યારે સહકારી સંઘવાદનું ઊડીને આંખે વળગે એવું ઉદાહરણ બની ગયું છે. કાઉન્સિલે એનાં વિદાય લેતાં સભ્યોનો આભાર પણ માન્યો હતો અને કાઉન્સિલમાં નવા સામેલ થયેલા સભ્યોનું સ્વાગત કર્યું હતું. એમાં ઉત્તરાખંડનાં ભૂતપૂર્વ નાણાંમંત્રી શ્રી પ્રકાશ પંતનાં અકાળે અવસાન પર શોકની લાગણી પણ વ્યક્ત કરવામાં આવી હતી.
સંપૂર્ણપણે જોઈએ તો કાઉન્સિલની બેઠક દરમિયાન 12 એજન્ડા પર ચર્ચાવિચારણા હાથ ધરવામાં આવી હતી. એમાંથી કેટલીક બાબતો જીએસટી કાઉન્સિલની 34મી બેઠકમાં થયેલી કામગીરીને પુષ્ટિ આપવામાં જેવી હતી, કાઉન્સિલનાં જાહેરનામાને મંજૂર કરવામાં આવ્યું હતું, 12મી માર્ચ, 2019થી 11મી જૂન વચ્ચે કેન્દ્ર સરકારે પસાર કરેલા પરિપત્રો અને આદેશોને મંજૂર કર્યા હતાં તેમજ જીએસટી અમલીકરણ સમિતિનાં નિર્ણયોની નોંધ લેવામાં આવી હતી.
પરિષદે કાયદા સાથે વિવિધ રાજ્યો અને કેન્દ્રશાસિત પ્રદેશો માટે ગૂડ્સ એન્ડ સર્વિસ ટેક્ષ અપીલેટ ટ્રિબ્યુનલ  માટે રાજ્ય અને વિસ્તારની બેન્ચોનાં સ્થાનો સાથે સંબંધિત નિર્ણય લીધો હતો. સિક્કિમ, નાગાલેન્ડ, મણિપુર અને અરુણાચલ પ્રદેશ માટે કોમન સ્ટેટ બેન્ચ બનાવવાનો પણ નિર્ણય લેવામાં આવ્યો હતો.
નેશનલ એન્ટિ-પ્રોફિટીયરિંગ ઑથોરિટીની મુદ્દત 2 વર્ષ વધારવામાં આવી હતી.
કાઉન્સિલે બી2બી વ્યવહારો માટે તબક્કાવાર રીતે ઇલેક્ટ્રોનિક ઇનવોઇસિંગ સિસ્ટમ પ્રસ્તુત કરવાનો પણ નિર્ણય લીધો હતો. ઇ-ઇનવોઇસિંગ ઝડપથી વિકસતી ટેકનોલોજી છે, જે કરદાતાઓને બેકવર્ડ ઇન્ટિગ્રેશન કરવામાં અને કરવેરા સાથે સંબંધિત પ્રક્રિયાઓનાં ઑટોમેશનમાં મદદરૂપ થશે. એનાથી કરવેરાની ચોરીની સમસ્યા દૂર કરવામાં કરવેરા સત્તામંડળને મદદ પણ મળશે. પ્રથમ તબક્કો સ્વૈચ્છિક હશે અને તે જાન્યુઆરી, 2020થી શરૂ કરવામાં આવશે.
J. Khunt/RP
(Visitor Counter : 233
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્રએ ખાદ્યતેલ ઉત્પાદકોને નેટ વજન જાહેર કરવા ઉપરાંત તાપમાન વિના જથ્થામાં ચોખ્ખો જથ્થો જાહેર કરવા કહ્યું
નિર્માતાઓ, પેકર્સ અને આયાતકારોને નિર્દેશ જારી થયાની તારીખથી છ મહિનાની અંદર એટલે કે જાન્યુઆરી 15, 2023 સુધી તેમના લેબલિંગને સુધારવાની સલાહ અપાઈ.
કેન્દ્રએ ખાદ્યતેલના ઉત્પાદકો/પેકર્સ/આયાતકારોને સલાહ આપી છે કે ખાદ્યતેલ વગેરે પર ચોખ્ખો જથ્થો તાપમાન વિના જથ્થામાં જાહેર કરવા ઉપરાંત વજનમાં તે જ રીતે જાહેર કરે. ઉપભોક્તા બાબતોના વિભાગ દ્વારા તેમને ઉત્પાદનના વજન સાથે તાપમાનનો ઉલ્લેખ કર્યા વિના જથ્થાના એકમોમાં ચોખ્ખી જથ્થા જાહેર કરવાના તેમના લેબલિંગને, નિર્દેશ જારી થયાની તારીખથી છ મહિનાની અંદર એટલે કે 15 જાન્યુઆરી, 2023 સુધી સુધારવાની પણ સલાહ આપવામાં આવી છે.
લીગલ મેટ્રોલોજી  નિયમો, 2011 હેઠળ ગ્રાહકોના હિતમાં તમામ પૂર્વ-પેકેજ કોમોડિટીઝ પર અન્ય ઘોષણાઓ સિવાય વજનના પ્રમાણભૂત એકમો અથવા માપના સંદર્ભમાં ચોખ્ખી માત્રા જાહેર કરવી ફરજિયાત છે.
નિયમો હેઠળ કરાયેલી જોગવાઈઓ મુજબ ખાદ્યતેલ, વનસ્પતિ ઘી વગેરેનો ચોખ્ખો જથ્થો કાં તો વજન અથવા જથ્થામાં જાહેર કરવો જરૂરી છે અને જો જથ્થામાં જાહેર કરવામાં આવે, તો માલનું સમકક્ષ વજન ફરજિયાતપણે જાહેર કરવું જોઈએ. એવું જોવામાં આવે છે કે ઉદ્યોગો વોલ્યુમમાં ચોખ્ખી માત્રા જાહેર કરતી વખતે તાપમાનનો સક્રિયપણે ઉલ્લેખ કરે છે.
ઉત્પાદકો/પેકર્સ/આયાતકારો ખાદ્યતેલ વગેરેનો ચોખ્ખો જથ્થાને જથ્થામાં જાહેર કરી રહ્યા છે અને સમૂહના એકમો સાથે પેકિંગ સમયે તાપમાનનો ઉલ્લેખ કરે છે. થોડા ઉત્પાદકો તાપમાનને 600C જેટલું ઊંચું દર્શાવતા હતા. એવું જોવામાં આવ્યું છે કે વોલ્યુમની દ્રષ્ટિએ ખાદ્ય તેલ, વનસ્પતિ ઘી વગેરેના ચોખ્ખા જથ્થાની આવી ઘોષણા વોલ્યુમ સાથે જુદા જુદા તાપમાને  જથ્થાને નિશ્ચિત રાખે છે, જે પેકેજિંગમાં ઊંચા તાપમાનનો ઉલ્લેખ કરવામાં આવે છે ત્યારે અલગ પડે છે. સોયાબીન ખાદ્ય તેલનું વજન અલગ-અલગ તાપમાને વોલ્યુમ એક લિટર રાખીને અલગ અલગ હોઈ શકે છે, જે નીચે પ્રમાણે છે:
|
|
ક્રમાંક.
|
|
તાપમાન
|
|
વજન 
|
|
1
|
|
210C
|
|
919.1
|
|
2
|
|
300C
|
|
913.0
|
|
3
|
|
400C
|
|
906.2
|
|
4
|
|
500C
|
|
899.4
|
|
5
|
|
600C
|
|
892.6
તેથી, વિવિધ તાપમાને ખાદ્ય તેલનું વજન અલગ-અલગ હોય છે. આથી, ગ્રાહકને ખરીદી સમયે પેકેજમાં યોગ્ય જથ્થો મળે તેની ખાતરી કરવા માટે, ઉત્પાદકો/પેકર્સ/ખાદ્યતેલના આયાતકારો વગેરેને તાપમાનનો ઉલ્લેખ કર્યા વગર ઉપરોક્ત ઉત્પાદનોને પેક કરવા અને જથ્થો જાહેર કરવામાં આવ્યો છે તેની ખાતરી કરવા માટે સલાહ આપવામાં આવી છે. વોલ્યુમ અને માસમાં પેકેજ યોગ્ય હોવું જોઈએ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
પ્રધાનમંત્રીએ રવિન્દ્રનાથ ટાગોરને તેમની જયંતી પર શ્રધ્ધાંજલિ આપી
નવી દિલ્હી, 09-05-2017
પ્રધાનમંત્રી શ્રી નરેન્દ્ર મોદીએ ગુરૂદેવ રવિન્દ્રનાથ ટાગોરને તેમની જયંતી પર શ્રધ્ધાંજલિ આપી હતી.
પ્રધાનમંત્રીએ કહ્યું કે, “ગુરૂદેવ ટાગોરને હંમેશા તેમના શક્તિશાળી વિચારો અને સ્વતંત્રતાની ચળવળમાં તેમના યોગદાન માટે યાદ કરાશે. તેમને તેમની જયંતી પર શ્રધ્ધાંજલિ.”
AP/J.Khunt/GP
(Visitor Counter : 20
પ્રધાનમંત્રીનું કાર્યાલય
હેમ્બર્ગમાં બ્રિક્સ નેતાઓની અનૌપચારિક બેઠક
નવી દિલ્હી, 07-07-2017
જર્મનીના હેમ્બર્ગમાં આયોજિત જી20 સમિટની સાથે સાથે 5 બ્રિક્સ  દેશોના નેતાઓએ અનૌપચારિક બેઠક યોજી હતી. બ્રિક્સની 9મી સમિટ સપ્ટેમ્બરમાં ચીનના ઝિયામેનમાં યોજાશે, જે અગાઉ આ બેઠકને રન અપ માનવામાં આવી હતી. ચીનના રાષ્ટ્રપતિ શીએ કહ્યું હતું કે, તેઓ બ્રિક્સ નેતાઓને આવકારવા આતુર છે.
આ બેઠકમાં નેતાઓએ આગામી ઝિયામેન બ્રિક્સ સમિટ માટેની તૈયારીઓ અને પ્રાથમિકતાઓ વિશે ચર્ચાવિચારણા કરી હતી.
પ્રધાનમંત્રી મોદીએ ઉલ્લેખ કર્યો હતો કે, બ્રિક્સ મજબૂત અવાજ છે તથા આતંકવાદ અને વૈશ્વિક અર્થતંત્ર પર નેતૃત્વ દર્શાવવાની જરૂર છે. તેમણે ભારપૂર્વક જણાવ્યું હતું કે, જી20એ આતંકવાદને ધિરાણ પૂરું પાડવાનો, તેને આશ્રય આપતા, સાથસહકાર આપતા દેશોનો સંયુક્તપણે વિરોધ કરવો જોઈએ. ભારતમાં જીએસટી સહિત આર્થિક ક્ષેત્રે થઈ રહેલા સુધારાના સંદર્ભમાં પ્રધાનમંત્રીએ કહ્યું હતું કે, વૈશ્વિક સ્તરે આર્થિક સ્થિતિમાં સુધારો જાળવી રાખવા આપણે સંયુક્તપણે કામ કરવાની જરૂર છે. તેમણે સંરક્ષણવાદ સામે સંયુક્ત અવાજ ઉઠાવવાની હિમાયત પણ કરી હતી, ખાસ કરીને વેપાર તથા નોલેજ અને વ્યાવસાયિકોની અવરજવર પર. તેમણે ભારતની પેરિસ સમજૂતીનો અમલ કરવાની પ્રતિબદ્ધતા પુનઃવ્યક્ત કરી હતી અને વૈશ્વિક સ્તરે આબોહવામાં પરિવર્તન સામે લડવા આ સમજૂતીનો અમલ આવશ્યક હોવાનું જણાવ્યું હતું. તેમણે બ્રિક્સ રેટિંગ એજન્સી સ્થાપિત કરવાની કામગીરી ઝડપી બનાવવા અપીલ કરી હતી અને જણાવ્યું હતું કે, આફ્રિકાના વિકાસ પર સહકાર પ્રાથમિકતા બનવી જોઈએ. તેમણે લોકો વચ્ચે આદાનપ્રદાન વધારવા માટે પણ અપીલ કરી હતી.
પ્રધાનમંત્રીએ રાષ્ટ્રપતિ શીની અધ્યક્ષતામાં બ્રિક્સમાં વધેલી ગતિની પ્રશંસા કરી હતી અને બ્રિક્સ ઝિયામેન સમિટ માટે સંપૂર્ણ સાથસહકાર અને શુભેચ્છા પાઠવી હતી.
પ્રધાનમંત્રીની ટિપ્પણી પછી તરત આયોજિત બેઠકના સમાપનમાં રાષ્ટ્રપતિ શીએ આતંકવાદ સામે ભારતના મજબૂત વલણ તથા ભારતની અધ્યક્ષતામાં બ્રિક્સમાં આવેલી ગતિ અને વર્ષ 2016માં ગોવા સમિટના પરિણામોની પ્રશંસા કરી હતી. તેમણે ભારતની આર્થિક અને સામાજિક વિકાસમાં સફળતાની પણ પ્રશંસા કરી હતી તથા ભારતને મોટી સફળતા મળે તેવી શુભેચ્છા પાઠવી હતી.
AP/J.khunt/GP
(Visitor Counter : 15
પ્રધાનમંત્રીનું કાર્યાલય
પ્રધાનમંત્રીએ રાજ્યસભા સાંસદ શ્રી ઓસ્કર ફર્નાન્ડિસ જીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ રાજ્યસભાના સાંસદ શ્રી ઓસ્કર ફર્નાન્ડિસ જીના અવસાન અંગે શોક વ્યક્ત કર્યો છે.
પ્રધાનમંત્રી કાર્યાલયે ટ્વિટ કર્યું;
"રાજ્યસભાના સાંસદ શ્રી ઓસ્કર ફર્નાન્ડિસ જીના અવસાનથી દુ:ખી છું. આ દુ:ખની ક્ષણમાં મારી સંવેદના અને પ્રાર્થના તેમના પરિવાર અને શુભેચ્છકો સાથે છે. તેમના આત્માને શાંતિ મળે: PM @narendramodi"
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ટોક્યો ઓલિમ્પિક 2020માં કાંસ્ય પદક જીતવા બદલ ભારતીય પુરુષ હોકી ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય પુરુષ હોકી ટીમને ટોક્યો ઓલિમ્પિક 2020માં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રીએ એમ પણ કહ્યું હતું કે આ પરાક્રમથી તેઓએ સમગ્ર રાષ્ટ્રનો, ખાસ કરીને આપણા યુવાનોનો ઉત્સાહ વધાર્યો છે.
એક ટ્વિટમાં પ્રધાનમંત્રીએ કહ્યું;
"ઐતિહાસિક! એક એવો દિવસ જે દરેક ભારતીયની યાદમાં અંકિત કરવામાં આવશે.
બ્રોન્ઝ ઘરે લાવવા માટે આપણી પુરુષ હોકી ટીમને અભિનંદન. આ પરાક્રમ સાથે, તેઓએ સમગ્ર રાષ્ટ્રનો, ખાસ કરીને આપણા યુવાનોનો ઉત્સાહ વધાર્યો છે. ભારતને આપણી હોકી ટીમ પર ગર્વ છે. 🏑 "
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
અમેરિકા-ભારત વ્યૂહાત્મક ભાગીદારી મંચના બોર્ડના સભ્યો પ્રધાનમંત્રીને મળ્યા
જેમા અમેરિકાના ઉદ્યોગપતિઓ અને વ્યાવસાયિક અગ્રણીઓનો પણ સમાવેશ થાય છે એવા અમેરિકા-ભારત વ્યૂહાત્મક ભાગીદારી મંચ ના સભ્યો આજે પ્રધાનમંત્રી મોદીને મળ્યા હતા.
તેમણે આજે આ અગાઉ યોજાયેલી ઇન્ડિયા લીડરશિપ સમિટનાં પરિણામો અંગે પ્રધાનમંત્રીને માહિતી આપી હતી. છેલ્લા ચાર વર્ષમાં ભારત સરકારે જે આર્થિક ને નિયમનલક્ષી સુધારા કર્યા તેની પ્રશંસા કરી હતી તેમજ ભારત સાથેના સંબંધો વધુ ઘનિષ્ઠ બનાવવાની ઇચ્છા વ્યક્ત કરી હતી અને ઝડપથી વિસ્તરતા ભારતીય અર્થતંત્રમાં પરસ્પર ઉપયોગી અવસરોનો લાભ ઉઠાવવાની ઇચ્છા વ્યક્ત કરી હતી.
પ્રધાનમંત્રીએ જણાવ્યું હતું કે આર્થિક સંબંધોને કારણે બંને દેશોને અભૂતપૂર્વ લાભ થયો છે. તેમણે અમેરિકાની કંપનીઓને નવા ક્ષેત્રોની સાથે-સાથે સ્ટાર્ટ-અપ, ઊર્જા, આરોગ્ય અને ડિજિટલ ટેકનોલોજીના ક્ષેત્રે ઉભરતી તકોનો પૂરો લાભ લેવા અનુરોધ કર્યો હતો.
RP
(Visitor Counter : 86
સ્વાસ્થ્ય અને પરિવાર કલ્યાણ મંત્રાલય
ભારતમાં છેલ્લા 24 કલાકમાં 70421 નવા કેસ સાથે 74 દિવસ પછી સૌથી ઓછો આંકડો નોંધાયો
ભારતમાં 66 દિવસ પછી સક્રિય કેસોનું ભારણ 10 લાખથી નીચે રહ્યું
એક મહિના કરતાં વધુ સમયથી દૈનિક નવા નોંધાતા કેસો કરતાં દરરોજ નવા સાજા થનારાનો આંકડો વધારે જળવાઇ રહ્યો છે
સાજા થવાનો દર વધીને 95.43% થયો
દૈનિક પોઝિટીવિટી દર 4.72%, ત્રણ સપ્તાહથી પોઝિટીવિટી દર 10% કરતાં ઓછો નોંધાય છે
ભારતમાં દૈનિક નવા કોવિડ કેસોમાં સતત ઘટાડો નોંધાયો છે. ભારતમાં છેલ્લા 24 કલાકમાં દૈનિક ધોરણે નવા 70421 કેસ નોંધાયા છે. દેશમાં સતત સાતમા દિવસે પણ દૈનિક ધોરણે નવા નોંધાયેલા કેસોનો આંકડો 1 લાખથી નીચે રહ્યો છે. કેન્દ્ર અને રાજ્યો/કેન્દ્રશાસિત પ્રદેશોના સતત અને સહયોગપૂર્ણ પ્રયાસોના ફળરૂપે આ પરિણામ પ્રાપ્ત થયું છે.
ભારતમાં સક્રિય કેસોના ભારણમાં એકધારું ઘટાડાનું વલણ જળવાઇ રહ્યું છે. દેશમાં સક્રિય કેસોનું ભારણ આજે 9,73, 158 નોંધાયું છે. સક્રિય કેસોનું ભારણ 66 દિવસ પછી 10 લાખની નીચે જળવાઇ રહ્યું છે.
છેલ્લા 24 કલાકમાં સક્રિય કેસોની સંખ્યામાં 53,001 દર્દીનો ચોખ્ખો ઘટાડો નોંધાયો છે અને દેશમાં કુલ નોંધાયેલા પોઝિટીવ કેસોમાંથી સક્રિય કેસોની સંખ્યા હવે ફક્ત 3.30% રહી છે.
ભારતમાં કોવિડથી સંક્રમિત થયેલા વધુને વધુ દર્દીઓ સાજા થઇ રહ્યાં હોવાથી સતત 32 દિવસથી દેશમાં દૈનિક ધોરણે નવા નોંધાયેલા દર્દીઓની સરખામણીને નવા સાજા થયેલા દર્દીઓનો આંકડો વધારે જળવાઇ રહ્યો છે. છેલ્લા 24 કલાકમાં 1,19,501 દર્દીઓ સાજા થયા હોવાનું નોંધાયું છે.
છેલ્લા 24 કલાકમાં દૈનિક ધોરણે નવા નોંધાયેલા કેસ કરતાં નવા સાજા થયેલાની સંખ્યા 50000  વધારે છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,81,62,947 દર્દીઓ સાજા થઇ ગયા છે અને છેલ્લા 24 કલાકમાં 1,19,501 દર્દી સાજા થયા છે. આના કારણે એકંદરે સાજા થવાનો દર વધીને 95.43% થયો છે અને તેમાં સતત વૃદ્ધિનું વલણ જળવાઇ રહ્યું છે.
દેશમાં પરીક્ષણોની ક્ષમતામાં નોંધપાત્ર પ્રમાણમાં વધારો કરવામાં આવી રહ્યો છે. છેલ્લા 24 કલાકમાં દેશમાં 14,92,152 પરીક્ષણો હાથ ધરવામાં આવ્યા છે. ભારતમાં આજદિન સુધીમાં કરવામાં આવેલા કુલ પરીક્ષણોનો આંકડો 38 કરોડ જેટલો  થઇ ગયો છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 4.54% છે જ્યારે દૈનિક પોઝિટીવિટી દર આજે 4.72% નોંધાયો છે. સતત 21 દિવસથી આ દર 10%થી નીચે જળવાઇ રહ્યો છે.
આજે સવારે 7 વાગ્યા સુધીમાં પ્રાપ્ત થયેલા હંગામી અહેવાલો અનુસાર દેશમાં કુલ 35,32,375સત્રોનું આયોજન કરીને રસીના કુલ 25,48,49,301 ડોઝ આપવામાં આવ્યા છે.
આમાં સામેલ છે:
|
|
HCWs
|
|
1st Dose
|
|
1,00,51,785
|
|
2nd Dose
|
|
69,67,822
|
|
FLWs
|
|
1st Dose
|
|
1,67,57,575
|
|
2nd Dose
|
|
88,52,564
|
|
18 થી 44 વર્ષનું વયજૂથ
|
|
1st Dose
|
|
4,12,71,166
|
|
2nd Dose
|
|
7,69,575
|
|
45 થી 60 વર્ષનું વયજૂથ
|
|
1st Dose
|
|
7,57,08,102
|
|
2nd Dose
|
|
1,19,77,000
|
|
60 વર્ષથી વધારે ઉંમરના લાભાર્થી
|
|
1st Dose
|
|
6,25,81,044
|
|
2nd Dose
|
|
1,99,12,668
|
|
કુલ
|
|
25,48,49,301
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ મહારાષ્ટ્રમાં નેરલ-માથેરાન ટોય ટ્રેન ફરી શરૂ થવા પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ આજે કહ્યું હતું કે મહારાષ્ટ્રમાં નેરલ-માથેરાન ટોય ટ્રેન ફરી શરૂ થવાથી મનોહર પ્રવાસ વધુ યાદગાર બનશે.
પ્રધાનમંત્રી શ્રીએ રેલવે મંત્રાલયના ટ્વીટનો જવાબ આપ્યો:
“આ મનોહર પ્રવાસને વધુ યાદગાર બનાવવો! સ્થાનિક પ્રવાસન માટે સારા સમાચાર…”
YP/GP/JD
(
પ્રધાનમંત્રીનું કાર્યાલય
પ્રધાનમંત્રી 28 ડિસેમ્બરે કાનપુરની મુલાકાત લેશે અને કાનપુર મેટ્રો રેલ પ્રોજેક્ટનું ઉદ્ઘાટન કરશે
પ્રોજેક્ટ શહેરી ગતિશીલતાને વેગ આપવા માટે પ્રધાનમંત્રીના ફોકસને પ્રતિબિંબિત કરે છે
પ્રધાનમંત્રીIIT કાનપુર દીક્ષાંત સમારોહમાં મુખ્ય અતિથિ બનશે અને બ્લોકચેન-આધારિત ડિજિટલ ડિગ્રી લોંચ કરશે
વિદ્યાર્થીઓને સંસ્થામાં વિકસિત ઇન-હાઉસ બ્લોકચેન-સંચાલિત તકનીક દ્વારા ડિજિટલ ડિગ્રી આપવામાં આવશે
પીએમ બીના-પનકી મલ્ટિપ્રોડક્ટ પાઇપલાઇન પ્રોજેક્ટનું પણ ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 28 ડિસેમ્બર 2021ના રોજ કાનપુરની મુલાકાત લેશે અને બપોરે લગભગ 1:30 વાગ્યે કાનપુર મેટ્રો રેલ પ્રોજેક્ટના પૂર્ણ થયેલા સેક્શનનું ઉદ્ઘાટન કરશે. કાર્યક્રમ દરમિયાન, પ્રધાનમંત્રી બિના-પનકી મલ્ટિપ્રોડક્ટ પાઇપલાઇન પ્રોજેક્ટનું પણ ઉદ્ઘાટન કરશે. આ પહેલા પ્રધાનમંત્રી લગભગ 11 વાગ્યે IIT કાનપુરના 54મા દીક્ષાંત સમારોહમાં હાજરી આપશે.
શહેરી ગતિશીલતામાં સુધારો એ પ્રધાનમંત્રીના મુખ્ય લક્ષિત ક્ષેત્રોમાંનું એક છે. કાનપુર મેટ્રો રેલ પ્રોજેક્ટના પૂર્ણ થયેલા સેક્શનનું ઉદ્ઘાટન આ દિશામાં એક બીજું પગલું છે. આ પૂર્ણ થયેલો 9 કિલોમીટર લાંબો વિભાગ IIT કાનપુરથી મોતી ઝીલ સુધીનો છે. પ્રધાનમંત્રી કાનપુર મેટ્રો રેલ પ્રોજેક્ટનું નિરીક્ષણ કરશે અને IIT મેટ્રો સ્ટેશનથી ગીતા નગર સુધીની મેટ્રો રાઈડ હાથ ધરશે. કાનપુરમાં મેટ્રો રેલ પ્રોજેક્ટની સમગ્ર લંબાઈ 32 કિમી છે, અને તે રૂ. 11,000 કરોડથી વધુના ખર્ચે બનાવવામાં આવી રહી છે.
પ્રધાનમંત્રી બિના-પનકી મલ્ટિપ્રોડક્ટ પાઇપલાઇન પ્રોજેક્ટનું ઉદ્ઘાટન કરશે. 356 કિલોમીટર લાંબા પ્રોજેક્ટની ક્ષમતા વાર્ષિક 3.45 મિલિયન મેટ્રિક ટન છે. મધ્યપ્રદેશની બીના રિફાઈનરીથી કાનપુરના પનકી સુધી વિસ્તરેલો આ પ્રોજેક્ટ રૂ. 1500 કરોડથી વધુના ખર્ચે બનાવવામાં આવ્યો છે. તે પ્રદેશને બીના રિફાઈનરીમાંથી પેટ્રોલિયમ ઉત્પાદનો મેળવવામાં મદદ કરશે.
પ્રધાનમંત્રી IIT કાનપુરના 54મા દીક્ષાંત સમારોહના મુખ્ય અતિથિ હશે. કોન્વોકેશન દરમિયાન, તમામ વિદ્યાર્થીઓને નેશનલ બ્લોકચેન પ્રોજેક્ટ હેઠળ સંસ્થામાં વિકસિત ઇન-હાઉસ બ્લોકચેન-ડ્રિવન ટેક્નોલોજી દ્વારા ડિજિટલ ડિગ્રી આપવામાં આવશે. પ્રધાનમંત્રી બ્લોકચેન આધારિત ડીજીટલ ડીગ્રીઓ લોન્ચ કરશે. આ ડિજિટલ ડિગ્રીઓ વૈશ્વિક સ્તરે ચકાસી શકાય છે અને તેની સાથે ચેડાં થઈ શકતા નથી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
કાપડ મંત્રાલય
તબીબી કાપડના ઉત્પાદન અને પુરવઠા પર દેખરેખ રાખવા માટે કાપડ મંત્રાલય દ્વારા ઈમરજન્સી કંટ્રોલ રૂમની શરૂઆત કરવામાં આવી
કોવિડ- 19ને ધ્યાનમાં લઇને તબીબી કાપડ ના ઉત્પાદન અને પુરવઠા પર દેખરેખ રાખવા માટે કાપડ મંત્રાલય દ્વારા ઈમરજન્સી કંટ્રોલ રૂમ શરૂ કરવામાં આવ્યો છે.
ઈમરજન્સી કંટ્રોલ ઓફીસ વિશેષ સચિવ શ્રી પી કે કટારિયા ની દેખરેખ હેઠળ કાર્ય કરશે. કાપડ મંત્રાલયના નીચેના અધિકારીઓ કંટ્રોલ રૂમમાં સામેલ છે.
|
|
ક્રમ
|
|
નામ
|
|
હોદ્દો
|
|
મોબાઇલ નંબર
|
|
1
|
|
નિહાર રંજન દાસ
|
|
સંયુક્ત સચિવ
|
|
9910911396
|
|
2
|
|
એચ કે નંદા
|
|
નિદેશક
|
|
9437567873
|
|
3
|
|
બલરામ કુમાર
|
|
નિદેશક
|
|
9458911913
|
|
4
|
|
પંકજ કુમાર સિંઘ
|
|
ઉપ સચિવ
|
|
9555758381
|
|
5
|
|
પદ્મપાણી બોરા
|
|
ઉપ સચિવ
|
|
9871070834
નીચેના સ્તર પર પરિસ્થિતિને હાથમાં લેવા માટે નીચે મુજબના ફિલ્ડ લેવલના અધિકારીઓની નિમણુંક કરવામાં આવી છે.
|
|
ક્રમ
|
|
નામ
|
|
હોદ્દો
|
|
મોબાઇલ નંબર
|
|
1
|
|
મોલય ચંદન ચક્રવર્તી
|
|
ટેકસટાઇલ કમિશનર, મુંબઈ
|
|
8910267467
|
|
2
|
|
રણજીત રંજન ઓખંડીયાર
|
|
સભ્ય સચિવ,
કેન્દ્રીય સિલ્ક બોર્ડ, બેંગલોર
|
|
7987331656
|
|
3
|
|
અજીત બી ચૌહાણ
|
|
સચિવ, ટેકસટાઇલ કમિટી, મુંબઈ
|
|
9958457403
જે કોઈ પણ વ્યક્તિને તબીબી કપડા ના પુરવઠાને લઈને કોઇપણ સમસ્યા હોય તો આ અધિકારીઓને સંપર્ક કરી શકે છે.
RP
(Visitor Counter : 211
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 195.72 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.08 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,95,72,02,325
|
|
બાકી ઉપલબ્ધ
|
|
7,08,19,940
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 195.72 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.08 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે લક્ષદ્વીપના સંચાલક શ્રી દિનેશ્વર શર્માના અવસાન અંગે શોક વ્યક્ત કર્યો
શ્રી અમિત શાહ કહ્યું કે તેમણે ભારતીય પોલીસ સેવાના સમર્પિત અધિકારી તરીકે દેશની ખૂબ જ નિષ્ઠાપૂર્વક સેવા કરી
કેન્દ્રીય ગૃહમંત્રી શ્રી અમિત શાહે લક્ષદ્વીપના સંચાલક શ્રી દિનેશ્વર શર્માના આજે અવસાન અંગે શોક વ્યક્ત કર્યો હતો. શ્રી અમિત શાહે એક ટ્વિટમાં કહ્યું, “લક્ષદ્વીપના પ્રશાસક શ્રી દિનેશ્વર શર્મા જીના અવસાન વિશે જાણી દુઃખ થયું. ભારતીય પોલીસ સેવાના સમર્પિત અધિકારી તરીકે તેમણે દેશની ખૂબ જ નિષ્ઠાપૂર્વક સેવા કરી. દુ:ખની આ ઘડીમાં તેમના પરિવાર પ્રત્યે મારી સંવેદના છે. ઓમ શાંતિ. ”
SD/GP/BT
(Visitor Counter : 107
કૃષિ મંત્રાલય
લૉકડાઉનના કારણે પ્રતિબંધો વચ્ચે પણ ઉનાળું પાકનું વાવેતર વિના અવરોધે થઇ રહ્યું છે
ઉનાળુ પાકના વાવેતરના વિસ્તારમાં 11.64% જેટલો નોંધપાત્ર પ્રમાણમાં વધારો થયો, 8.77% વધુ વિસ્તારમાં ડાંગરની વાવણી થઇ
કોરોનાવાયરસ મહામારીના ઉપદ્રવ કારણે ઉભી થયેલી સમસ્યાઓ અને કોવિડ-1 સામે લડવા માટે લાગુ કરવામાં 21 દિવસના દેશવ્યાપી લૉકડાઉનના કારણે પડી રહેલી મુશ્કેલીઓ વચ્ચે પણ ઉનાળુ પાકના વાવેતરમાં સંતોષકારક પ્રગતી જોવા મળી રહી છે. કૃષિ, સહકાર અને ખેડૂત કલ્યાણ વિભાગ દ્વારા 10 એપ્રિલ 2020 સુધીના એકત્રીત કરવામાં આવેલા આંકડાઓ પરથી જાણવા મળે છે કે, ઉનાળુ પાક અંતર્ગત  કુલ વાવેતર વિસ્તારમાં નોંધપાત્ર વધારો થયો છે અને ગત વર્ષની તુલનાએ આ વર્ષે 11.64% વિસ્તારમાં વધુ વાવેતર થયું છે જે ગત મહિને 25 માર્ચ 2020થી અમલમાં લૉકડાઉન અને સામાજિક અંતરના પગલાં વચ્ચે પણ નોંધનીય પ્રગતી બતાવે છે. વર્ષ 2018-19માં કુલ 37.12 લાખ હેક્ટરમાં વાવેતર થયું હતું તેની સામે આ વર્ષ 2019-20માં ઉનાળુ પાકનું વાવેતર 48.76 લાખ હેક્ટર વિસ્તારમાં થયું છે. ગત વર્ષે આ સપ્તાહમાં જ સામાન્ય વાવેતર વિસ્તાર 10 એપ્રિલના રોજ 41.81 લાખ હેક્ટર નોંધાયો હતો.
ઉનાળુ પાકમાં થયેલી આ વૃદ્ધિમાં સૌથી વધારે ડાંગરના વાવેતરમાં વધારો થયો છે જે ગત વર્ષની તુલનાએ 8.77% વધુ વિસ્તારામાં વાવેતર થયું છે. અન્ય પાકોમાં થયેલી વૃદ્ધિનો આંકડો 1%થી ઓછો છે જ્યારે રાગી ધાન્યનું વાવેતર ગત વર્ષની તુલનાએ સહેજ એટલે કે 0.06% ઘટ્યું છે. ગત વર્ષે આ સમયગાળામાં 23.81 લાખ હેક્ટરમાં ઉનાળુ પાકનું વાવેતર થયું હતું જેની તુલનાએ આ વર્ષે સમાન સમયગાળામાં 32.58 લાખ હેક્ટરમાં વાવેતર થયું છે. આમાં મુખ્યત્વે પશ્ચિમ બંગાળ , તેલંગાણા , ઓડિશા , આસામ , કર્ણાટક , છત્તીસગઢ , તામિલનાડુ , બિહાર , મહારાષ્ટ્ર , મધ્યપ્રદેશ , ગુજરાત  અને કેરળ  રાજ્યો છે.
જો કઠોળની વાત કરીએ તો, સમાન સમયગાળામાં ગત વર્ષે 3.01 લાખ હેક્ટરમાં વાવેતરની તુલનાએ આ વર્ષે 3.97 લાખ હેક્ટર વિસ્તારમાં વાવેતર થયું છે. આમાં મુખ્યત્વે તામિલનાડુ , ઉત્તરપ્રદેશ , પશ્ચિમ બંગાળ , ગુજરાત , છત્તીસગઢ , બિહાર , કર્ણાટક , પંજાબ , મહારાષ્ટ્ર , મધ્યપ્રદેશ , ઝારખંડ , તેલંગાણા  અને ઉત્તરાખંડ  રાજ્યો છે.
જાડા ધાન્યની વાત કરીએ તો, ગત વર્ષે સમાન સમયગાળામાં 4.33 લાખ હેક્ટરમાં વાવેતર થયું હતું જ્યારે આ વર્ષે 5.54 લાખ હેક્ટર વિસ્તારમાં વાવેતર થયું છે. આ વાવેતરમાં મુખ્યત્વે ગુજરાત , પશ્ચિમ બંગાળ , મહારાષ્ટ્ર , બિહાર , કર્ણાટક , છત્તીસગઢ , તામિલનાડુ , મધ્યપ્રદેશ  અને ઝારખંડ  રાજ્યનો સમાવેશ થાય છે.
જો તેલીબિયાની વાત કરીએ તો, ગત વર્ષે સમાન સમયગાળામાં 5.97 લાખ હેક્ટર વિસ્તારમાં વાવેતર થયું હતું જ્યારે આ વર્ષે 6.66 લાખ હેક્ટર વિસ્તારમાં વાવેતર થયું છે. તેલીબિયાનું વાવેતર કરનારા મુખ્ય રાજ્યો પશ્ચિમ બંગાળ , કર્ણાટક , ગુજરાત , ઓડિશા , મહારાષ્ટ્ર , તામિલનાડુ , આંધ્રપ્રદેશ , ઉત્તરપ્રદેશ , તેલંગાણા , છત્તીસગઢ , હરિયાણા , પંજાબ , બિહાર  અને મધ્યપ્રદેશ  છે.
GP/RP
(Visitor Counter : 156
પ્રધાનમંત્રીનું કાર્યાલય
પ્રધાનમંત્રી 10 ઓક્ટોબરે એશિયન ગેમ્સ 2022માં ભાગ લઈ રહેલા ભારતીય ખેલાડીઓની ટુકડી સાથે વાતચીત અને સંબોધન કરશે
પ્રધાનમંત્રી શ્રી નરેન્દ્ર મોદી 10 ઓક્ટોબર, 2023ના રોજ આશરે 4:30 કલાકે નવી દિલ્હીના મેજર ધ્યાનચંદ સ્ટેડિયમ ખાતે એશિયન ગેમ્સ 2022માં ભાગ લઈ રહેલા ભારતીય ખેલાડીઓની ટુકડી સાથે વાતચીત કરશે અને સંબોધન કરશે.
આ ઇવેન્ટ એશિયન ગેમ્સ 2022માં રમતવીરોને તેમની ઉત્કૃષ્ટ સિદ્ધિ બદલ અભિનંદન આપવા અને ભવિષ્યની સ્પર્ધાઓ માટે પ્રોત્સાહિત કરવાનો પ્રધાનમંત્રી દ્વારા એક પ્રયાસ છે. એશિયન ગેમ્સ 2022માં ભારતે 28 ગોલ્ડ મેડલ સહિત કુલ 107 મેડલ જીત્યા છે. એશિયન ગેમ્સમાં કુલ જીતેલા મેડલની દ્રષ્ટિએ આ ભારતનું સર્વશ્રેષ્ઠ પ્રદર્શન છે.
આ કાર્યક્રમમાં એશિયન ગેમ્સ માટે ભારતીય ટુકડીના ખેલાડીઓ, તેમના કોચ, ભારતીય ઓલિમ્પિક સંઘના અધિકારીઓ, રાષ્ટ્રીય રમતગમત મહાસંઘના પ્રતિનિધિઓ અને યુવા બાબતો અને રમત મંત્રાલયના અધિકારીઓ પણ હાજરી આપશે.
CB/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ ઝૂંબેશના અંતર્ગત 100.59 કરોડ વેક્સિનેશનના ડોઝ અપાયા
છેલ્લા 24 કલાકમાં ભારતમાં 15,786 નવા કેસ નોંધાયા
સક્રિય કેસ કુલ કેસનાં 1% કરતા ઓછા છે, હાલમાં 0.51% છે, માર્ચ 2020 પછી સૌથી ઓછા
ભારતમાં સક્રિય કેસનું 1,75,745 થયું, 232 દિવસમાં સૌથી ઓછા
સાજા થવાનો દર હાલમાં 98.16% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 18,641 દર્દીઓ સાજા થયા, કુલ વધીને 3,35,14,449 દર્દીઓ સાજા થયા
સાપ્તાહિક પોઝિટિવીટી દર છેલ્લા 119 દિવસથી 3% કરતા ઓછો થઈ ગયો છે, હાલમાં 1.31% છે
દૈનિક પોઝિટિવીટી દર 1.19% પહોંચ્યો, છેલ્લા 53 દિવસથી 3% કરતા ઓછો
કુલ 59.70 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 167